Merkezê Îrîtîbatî û Çapemenîye yê HPGyî nasnameyê hîrê gerîlayanê ke şehîd bîyî eşkera kerdî û nê vatî:
“17ê nîsana 2019 û 24ê teşrîna verên a 2020î de hêrişê dewleta tirke ya îşxalkere yê vera Herêmanê Pawitişî yê Medya de ewledê erjîyayeyî yê şarê ma yê êzidî mîlîtanê fedayîyî yê partîya ma ya PKKyî Dilşer Şengalî û Tîrêj Roj û ewlado erjîyaye yê bajarê xoverdayoxî yê Kobanê Botanê Kobanê şehîd bîyî.
Bado ke Şingal û Kobanê bi xoverdayîşê tarîxîyî Çeteyanê DAÎŞî ra ameyî xelisnayene xeylêk ciwanê Kobanê û Şingalî yê bîyî şahîdê keda girde ya mîlîtananê fedayîyan ê Apoyîyan, tewrê partîya ma PKKyî bîyî. Hemrayê ma Dilşêr, Tîrêj û Botanî zî bi nê zanayîş û hîsan tewrê têkoşînî bîyî û bi xoverdayîş, fedakarîye  xeta şehîdan de têkoşîn kerd û tarîxê azadîye yê şarê ma de cayê xo girewt.
Ma sere de keyeyanê erjîyayeyan ê hemrayanê xo Dilşêr, Tîrêj û Botanî rê, heme şarê Şingal, Kobanê û şarê welatperwerî yê Kurdîstanî rê serweşîye wazenê.
Nasnameyê hemrayanê ma yê şehîdan wina yê:
Nameyê Qodî: Dilşêr Şengalî
			Name û Peyname: Helbest El Şêx
			Cayê Bîyayîşî: Musil
			Maye-Pî: Hayat–Ali 
			Tarîx û Cayê Şehadetî: 17ê Nîsana 2019î / Herêmê Pawitişî yê Medya
Nameyê Qodî: Tîrêj Roj
			Name û Peyname: Seid Dexîl Reşo
			Cayê Bîyayîşî: Şengal
			Maye-Pî: Berfê–Dexîl
			Tarîx û Cayê Şehadetî: 24ê Teşrîna Verên a 2020î / Herêmê Pawitişî yê Medya
Nameyê Qodî: Botan Kobanê
			Name û Peyname: Ocalan Bekrî
			Cayê Bîyayîşî: Minbic
			Maye-Pî: Havva–Muhammed
			Tarîx û Cayê Şehadetî: 24ê Teşrîna Verên a 2020î / Herêmê Pawitişî yê Medya”
Dilşêr Şengalî
Tîrêj Roj
Botan Kobanê
